  Виталий Пронин Тужгес бадӟым саклык висъяськоз культураен, спортэн, экологиен герӟаськем проектъёслы.Туэ шаерамы социальной проектъёслы конкурс ялэмын луоз. Тужгес бадӟым саклык висъяськоз культураен, спортэн, экологиен герӟаськем проектъёслы.Та пумысен Кун Кенешын вераськизы Кун Думаысь депутат Александр Василенко но «Лукойл» огазеяськонлэн калыкен кусып тупатонъя департаментысьтыз управлениен кивалтӥсь Владимир Герасимов. Проектъёсты улонэ пыӵатон вылысь «Лукойл» огазеяськон грант висъяны дась. Куд-ог мукет улосъёсын сыӵе конкурсъёсты компания ортчытъя ни 2002-тӥ арысен. Озьы нылпиослы но ӝутӥськыны-будыны, луонлык кылдэ.Александр Василенко верамъя, матысь дыре конкурсэз ортчытонъя положение но комиссия кылдытэмын луоз. Калык огазеяськонъёс сяна, отчы пыриськыны быгатозы нимысьтыз адямиос но. Тужгес устооссэ проектъёссы быръёз ачиз калык. Кун Кенешлэн Тӧроез Владимир Невоструев осконзэ вераз, калык ужрадэ  мыло-кыдо пыриськоз шуыса.Елена Сараматова Туспуктӥз А. Горбунов   Теги: адямиос Удумртиезазинтон  